


"Οταν αυξάνουν οΐ αναγορεύσεις 

ο! άνθρωποι γίνονται φτωχότεροι 
όταν τα όπλα πλεονάζουν, τό χάος έπιχρατεί 
όταν πληθαίνουν οί επιδέξιοι αυξάνουν τα συστήματα 
όταν οί νόμοι πολλαπλασιάζσνται παράνομοι ξεπηδοϋν. 

Λάο Τσε 



Τό βιβλίο αυτί» άποτελεΐ άνατύπωση του 
«Ζ ω ό δ ι α, ά ν θ ρ ω π 6 τ η ς» 
πού είχε έκδοθεΐ στήν Αλεξάνδρεια τύ 1917 σέ 
μετάφραση κι εισαγωγή του Γ. Βρισιμιτζάκη 



ΜΙΧΑΗΛ ΜΠΑΚΟΥΝ1Ν 


ΖΩΙΚΟΤΗΤΑ 

Και 

Ανθρωπότητα 

Μετάφραση 
Γιώργος Βρισιμιτζάκης 


ΕΛΕΥΘΕΡΟΣ ΤΥΠΟΣ 




ΤΙΤΛΟΣ: Ζωικότητα και Ανθρωπότητα 

ΜΕΤΑΦΡΑΣΗ: Γιώργος Βρισιμιτζάκης 
ΕΚΔΟΣΕΙΣ: ΕΛΕΥΘΕΡΟΣ ΤΥΠΟΣ 

Βαλτετσίου 53 
ΑΘΗΝΑ 106 81 
τηλ. 38.02.040 



Ή φιλοσοφία τής ζωής 
καί τής έλευδερίας τού 
Μιχαήλ Μπακούνιν 

Διαβάζοντας κάνεις τον Μπακούνιν, έστω και α¬ 
φού θά έχει ήθη διαβάσει καί απορροφήσει δλη τή 
δυΒδΤΑΝΤΙΡίςυΕ ΜΟΕΕΕΕ ενός Έμερσον 1 , 
ενός ΟυΤΑυ 2 καί ένος Νίτσε άκόμα, δέν αισθάνεται 
καμμιά κατάπτωση, δέ βλέπει καμμιά απόσταση ου¬ 
σιώδη που νά χωρίζει τον πρώτο άπο οίοδήποτε άπο 
τούς δεύτερους. Ή φιλοσοφία καί των τέσσερων αυ¬ 
τών φιλοσόφων τής ζωής είναι κατά βάθος ή ίδια. 
Άλλ’ ό καθένας τους σύμφωνα μέ την έποχή που ζοΰ- 
σε, τδ ιδιαίτερό του περιβάλλον, τούς ορούς τής ζωής 
του, τις ιδιότητες τής φυλής στην όποιαν ανήκε καί 
τέλος την ιδιοσυγκρασία του, εξέθεσε τις ιδέες του μέ 
ένα διαφορετικό τρόπο. Ό Έμερσον έχει τό πλούσιο 
τού ύφους, τό όποιον καμμιά φορά χειρίζεται μέ υπέ¬ 
ροχη μαεστρία όπως έκφράσει Ιδέες όχι καί τόσο 6α- 
θυές, ό ΟυΤΑυ έχει τη χάρη καί τή νότα ενός πόνου 
τού όποιου τό βαθυά ανθρώπινο μετριάζει εκείνο πού 
έχει τό νεανικό, ό Νίτσε έχει τό πάθος, τό άτακτο, τό 
ορμητικό, τή περίεργη τάση προς τό άκατόρθωτο, 


1) Έμερσον άμερικανός φιλόσοφος (1803-1882). 

, 2) Ζάν Μαρία Γκυγιώ. Συγγραφέας τής περίφημης 
(1885) «Ηθικής χωρίς υποχρέωση κι επικύρωση» που εντυ¬ 
πώσιασε πολλούς συγχρόνους του, δπως π.χ. τον Κροπότκιν. 

προς τό απρόσιτο· θάλεγε κανείς πώς δίπλα σαύτούς 
τους προφητικούς ήρωες τής ζωής, δέν μένει θέση για 
κανένα άλλο, πώς όλες οί θέσεις είναι πιασμένες. Πλά¬ 
νη! Ό Μπακούνιν βαδίζει στην ίδια γραμμή με τά με¬ 
γάλα αυτά πνεύματα, ντυμένος μια κόκκινη αμφίεση, 
σκεπασμένος άπό ένα σύννεφο καπνού, άκαμπτος .πρό¬ 
σκοπος τής πρωτοπορείας τής ανθρωπότητας πού σκέ¬ 
πτεται. 

Πού βρίσκεται τό ιδιαίτερο χαρακτηριστικό στο 
πνεύμα τού Μπακοννιν πού τον θέτει τόσο ψηλά, ανά¬ 
μεσα στούς σκεπτόμενους τής άνθρωπότητας; Τό χα¬ 
ρακτηριστικό αύτό τό οφείλει στη λογική του, 
σε μια λογική αλύγιστη καί ζωντανή πού δέν άνέχεται 
κανένα συμβιβασμό με τά άδύναμα συναισθήματα καί 
δέν δελεάζεται άπό κανένα σόφισμα. Ή λογική τού 
Μπακούνιν, ταυτίζεται μέ τήν ορμή τής δημιουργικής 
ζωής. Όπλισμένος μαύτήν, ό Ρώσσος φιλόσοφος, 
φαίνεται σάν νά περιφρονεί κάθε καλλονή, κάθε φρά¬ 
ση, κάθε σχήμα τού οποίου ή ομορφιά ή ή δύναμη δέν 
άπορρέει απ’ αύτήν. Αυτή ή λογική δίδει στο έργο τού 
Μπακούνιν μιά θαυμάσια ένότητα, ενώ άπό τήν άλλη 
δίδει στον άναγνώστη μιαν ησυχία, διότι αισθάνεται 
τον εαυτό του, ότι εδώ δέν βρίσκεται μπροστά σέ ένα 
ρήτορα ή ένα σοφιστή: τά περισσότερα έργα τού 
Μπακούνιν έγράφηκαν έξ άλλου, τυχαία μπορεί νά πει 
κανείς. Άνταποκρίνουνται στις ανάγκες τής επανα¬ 
στατικής ζωής του: πολλά άπ’ αυτά, στήν άρχή συν¬ 
ταχτήκανε μέ τή μορφή γράμματος καί προορίζονταν 
γιά κάποιον φίλο ή γιά καμμιά επαναστατική ένωση. 
Σάν ένα παράδειγμα τής αλύγιστης λογικής τού Μπα¬ 
κούνιν θά δώσω τήν εξής φράση του, πού συχνά έχει 
γίνει τό θέμα έμπαθών συζητήσεων. 

«Τό νά λέμε πώς ό θεός δέν είναι ένάντιος μέ τή 
λογική, είναι σάν νά διαπιστώνουμε ότι συνταυτίζεται 
άπολύτως μέ δαύτη, ότι δέν είναι ό ίδιος άλλο άπό τή 
λογική, δηλ. τό ρεύμα καί ή φυσική εξέλιξη τών πραγ- 

μάτων, δηλ. πως θεός δεν υπάρχει. Ή ύπαρξη τοΰ θε- 
οΰ άρα δεν μπορεί νά σημαίνει κάτι παρά ώς άρνηση 
των φυσικών νόμων, απ’ όπου φθάνουμε σαύτό τό ά- 
ναίρετο δίλημμα: Θεός υπάρχει, άρα δεν υπάρχουνε 
φυσικοί νόμοι κι’ ό κόσμος παρουσιάζει ενα χάος. Ό 
κόσμος δεν είναι ενα χάος, είναι διευθετημένος μέσα 
του, άρα θεός δεν υπάρχει». 


Δεν είναι άσκοπο — έξω που τό πράγμα φαίνε¬ 
ται στην άρχή καί εντελώς περίεργο — νά παραβά¬ 
λει κανείς τις ιδέες ενός επαναστάτη σάν τοΰ Μπακου- 
νιν, με εκείνες ενός άλλου φιλόσοφου, που έζησε όσο 
μπόρεσε μακρυά από τους άνθρώπους καί πού φαίνε¬ 
ται είχε σάν άρχή στο βίο του τό «λάθε βιώσας» τών 
επικουρικών, άν κρίνουμε άπό τη σκέψη του αυτή: 

«Ό ελεύθερος άνθρωπος πού ζεί ανάμεσα στούς 
άμαθεΐς, προσπαθεί όσο μπορεί νά αποφεύγει τις ευ¬ 
εργεσίες τους». 

Εννοώ τό Σπινόζα. 

Πρώτος μοΰ φαίνεται ό σοφός μεταφραστής καί 
μελετητής τοΰ Σπινόζα ό ΟΗΑΚΕΕ5 ΑΡΡΙΙΗΝ, ά¬ 
πό τον οποίον ευτύχησα νά ακούσω τά πρώτα φιλοσο¬ 
φικά διδάγματα, έπέστησε τή προσοχή στον ομοιόμορ¬ 
φο σχεδόν τρόπο με τον οποίον ό ρώσσος φιλόσοφος 
ετυχε νά εκφράσει τή σκέψη του, με τό μεγάλο πανθε¬ 
ϊστή φιλόσοφο. Πράγματι ό κ. ΟΗΑΚΕΕ5 ΑΡΡΙΙ- 
ΗΝ στο βιβλίο του «ΜΟΚΑΕΕ 500ΙΑΕΕ» παρα¬ 
βάλει τις δυο αυτές φράσεις τοΰ Σπινόζα καί τοΰ 
Μπακούνιν: 

ΣΠΙΝΟΖΑ ΜΠΑΚΟΥΝΙΝ 

Ό άληθινίς σκοκ&ς τού Κρά- Ή κοινωνία είναι το δέν- 
τοος είναι ή ελευθερία. τρο, ή ελευθερία ό καρπός. 

Άλλα μπορεί κανείς νά βρει κι’ άλλες αναλογίες 
στις σκέψεις των δύο φιλοσόφων. 

ΣΠΙΝΟΖΑ ΜΠΑΚΟΤΝΙΝ 

Κάθε τρόημα κροσκοΛβί δ- Κάθε τι που ζεί τείνει νά 
οον έξαρτίται άχ’ αΰτδ νά ϊια- πραγματοποιηθεί ώς τό πλή- 
τηρήσει τδ είναι του. ρωμ.α τοΰ είναι του. 

Ηθική III, 6. 

Έδώ θά παρατηρήσω δτι τόσο ή φιλοσοφία τοΰ 
ενός δσο καί τοΰ άλλου είναι μιά φιλοσοφία τής ζω¬ 
ής. Μέ τη διαφορά δτι ή ιδέα τής εξέλιξης τής ζωής 
ήταν άγνωστη στην εποχή τοΰ Σπινόζα: μπορούμε ό¬ 
μως νά ποΰμε δτι άν ή φιλοσοφία τοΰ Σπινόζα αγνο¬ 
εί την εξέλιξη τής ζωής, δεν είναι δμως ενάντια σαύ- 
τή την εξέλιξη. Σέ ενα του σχόλιο μάλιστα τοΰ δεύτε¬ 
ρου μέρους τής Ηθικής μιλά γιά τη Φύση ολάκερη, 
σάν γΐά«ένα μάνο ν Ατομο, τοΰ όποιου τά μέρη,δηλ. όλα 
τά σώματα, ποικίλουν μέ άπειρους τρόπους χωρίς καμ- 
μιά άλλαγή τοΰ όλου Ατόμου». Μιά άλλη παρατήρη¬ 
ση μπορεί νά κάνει κανείς: ό Σπινόζα μιλά γιά τη τά¬ 
ση «προς διατήρηση τοΰ είναι»· ό Μπακούνιν μάλλον 
βλέπει στη ζωή τήν εξέλιξη καθώς ό Νίτσε βλέπει 
σαύτή τή τάση προς τήν «αύξηση τοΰ είναι» καί ό 
ΟυΤΑυ τή τάση προς τήν «διαστολή» τής ζωής, τό¬ 
σο μέσα στο άτομο δσο καί μέσα στή φύση. Άλλ’ άς 
μήν εχουμε σήμερα απαιτήσεις νά συναντήσουμε σέ έ¬ 
να σύστημα γέρικο κατά τρεις αιώνες τις σημερινές 
επιστημονικές ιδέες. 

Κι’ άς δούμε στο σύστημα τοΰ Σπινόζα μάλλον 
τό ψυχολογικό του μέρος, άπό τό βιολογικό του. 

Αρκεί πώς ό Σπινόζα έγνώρισε νά στρέψει τό 
βλέμμα προς τή ζωή, καί νά τή δει δχι γιά νά τή περι- 
φρονήσει άλλά γιά νά τήν άγαπήσει: τή ζωή αύτή γιά 
τήν όποιαν ό Μπακούνιν μάς λέγει δτι είναι «δλη πε¬ 
ραστική καί φεβγάτη, άλλ’ επίσης δλη πάλουσα άπό 
πραγματικότητα καί άτομικότητα, άπό αίσθηση άπό 

πόνους, από χαρές, από επιθυμίες, από ανάγκες, από 
πάθη». 

Ακριβώς ό είδωλολατρισμός αυτός που αισθά¬ 
νεται για τή ζωή ό Μπακούνιν τόν κάνει — οχι νά πο¬ 
λεμήσει την επιστήμη καθώς τόσοι επιπόλαιοι ή μυστί- 
κιστές φιλόσοφοι έπεχείρησαν — άλλα νά ξεχωρίσει 
τή ζωή άπό τήν έπιστήμη. 

«Ή έπιστήμη, λέγει, είναι ό μπούσουλας τής ζω¬ 
ής, άλλα δεν είναι ή ζωή». 

«Ή έπιστήμη περιλαμβάνει τή σκέψη τής πραγ¬ 
ματικότητας, δχι τήν ίδια πραγματικότητα· τή σκέψη 
"ής ζωής, οχι τή ζωή». 

Στο ίδιο κεφάλαιο άπό τό όποιο είναι παρμένες 
οί φράσεις που άνάφερα, διαβάζει κάνεις άκόμα: 

«Ή έπιστήμη δε μπορεί νά βγει άπό τή σφαίρα 
τοΰ άφηρημένου. ’Απ’ αυτή τήν άποψη, είναι σε άπει¬ 
ρο βαθμό κατώτερη άπ’ τή τέχνη, ή οποία, έπίσης δεν 
είναι σχετική παρά με τύπους καί με γενικές καταστά¬ 
σεις, άλλ’ ή όποια χάρη σε ενα τέχνασμα, που τής εί¬ 
ναι ίδιο, ξέρει νά τις ένσαρκώνει σε φόρμες, που με 
δλο που δεν είναι ζωντανές, με τή σημασία τής πραγ¬ 
ματικής ζωής προκαλοΰν μολσντούτοις στή φαντασία 
μας τό αίσθημα ή τήν άνάμνηση αυτής τής ζωής: ή 
τέχνη άτομοποιεΐ κατά τινα τρόπο τους τύπους καί τις 
καταστάσεις που συλλαμβάνει. 

Ή τέχνη είναι λοιπόν κατά τινα τρόπο ή έπι- 
στροφή τοΰ άφηρημένου στή ζωή. Ή έπιστήμη είναι 
άπ’ εναντίας ή διαρκής θυσία τής περαστικής καί φευ- 
γάτης ζωής, άλλά πραγματικής, έπάνω στο βωμό των 
αιώνιων άφηρημένων έννοιών». 

’Αλλ’ ό Μπακούνιν, σαν άληθινός φιλόσοφος δεν 
παραγνώρισε τήν άξια τής έπιστήμης. Το άπόσπασμα 
που θά δώσω τώρα τό μαρτυρεί άρκετά. 

«Εκείνο που κηρύττω είναι ως ενα σημείο, ή επα¬ 
νάσταση τής ζωής εναντίον τής έπιστήμης, ή μάλλον 
έναντίον τής κυβέρνησης τής έπιστήμης. "Οχι γιά νά 

καταστρέψω την έπιστήμη — θά ήταν έγκλημα εναν¬ 
τίον τής άνθριοπότητας — άλλα για νά τή βάλω στη 
θέση της σε τρόπο που νά μη μπορεί ποτέ νά βγει άπ’ 
αυτήν»!. 

Καθώς εύκολα μπορεί κανείς νά δει άπό δλα αυ¬ 
τά τά άποσπάσματα, ό Μπακούνιν κάθε άλλο υπήρξε 
ένας ΗΟΜΑΙ8 τής επιστήμης, όπως δεν υπήρξε ό 
ΗΟΜΑΙδ κανενός δόγματος, καμμιάς θρησκείας, 
καμμιάς ήθικής. 

Έμιλοΰσα γιά τις αναλογίες πού μπορεί κανείς 
νά βρει μεταξύ Μπακουνιν καί Σπινόζα. Τόσον ό ένας 
δσο καί ό άλλος άνεγνώρισαν τή κοινωνική φύση, τή 
κοινωνική κατεύθυνση τοϋ ανθρώπου. Τδ ΕΤΑΤ ΌΕ 
ΝΑΤϋΚΕ γιά τδ Μπακούνιν ύπήρξε μιά κατάσταση 
ζωώδης γιά τον άνθρωπο. 

Ακούσετε τώρα τδ Σπινόζα: 

«Ό άνθρωπος πού τδν διευθύνει τδ λογικδ είναι 
πιδ έλεύθερος στή Πολιτεία όπου ζεΐ σύμφωνα με τδ 
κοινό νόμο, παρά στή μοναξιά όπου δεν υπακούει παρά 
στδν εαυτό του». (Ηθική IV, 73). 

Ή διαφορά δμως είναι μεταξύ των δύο πώς ό 
Μπακουνιν δέν άναγνωρίζει τδ Κράτος: τδ πολεμά 
γιατί βλέπει σαΰτδ μιά νέα τυραννία γιά τδ άτομο με¬ 
τά τή θεολογία. Ό Σπινόζα μάλλον είδε στδ Κράτος 
σαν ένα καταφύγιο. Σάν 'Εβραΐος άπό τή μιά καί σάν 
ελευθερόφρων άπό τήν άλλη, γνώρισε καλύτερα α¬ 
πό κάθε άλλον τό θρησκευτικό φανατισμό (ή ίδια ή 
συναγωγή τδν είχε άφορήσει) καί διείδε στο Κράτος 
σάν τή μόνη δύναμη πού μπορεί νά καταβάλει τό φα¬ 
νατισμό. Αλλά καί σ’ αυτό τό σημείο άς μή τρέφουμε 
τή μάταιη καί γελοία επιθυμία νά βρούμε στο σύστη¬ 
μα τού Σπινόζα τις νεώτερες κοινωνιστικές Ιδέες. Ό 
Σπινόζα δέν ύπήρξε μήτε βιολόγος, μήτε κοινωνιολό¬ 
γος. 'Τπήρξε φιλόσοφος. 


1) «Θ«δς και κράτος» α«λ. 66, έκδ. Διβθν. Βιβλιοθήκης. 

"Ας έλθω τώρα σε άλλες αναλογίες σκέψεων με¬ 
ταξύ Σπινόζα και Μπακούνιν. 

ΣΠΙΝΟΖΑ ΜΠΑΚΟΓΝΙΝ 

Ή τάξη και ή συνοχή των Το ανθρώπινο πνεύμα δέν 
ίδιών (Γναι ή ίδια μέ τήν τάξη είναι άλλο άπδ τη λειτουργία 
καί τη συνοχή των πραγμάτων, τοΰ άνθρώπινου όργανιομοΰ. 

(Ηθική II, 7) 


Καί οι δυο είναι καθαροί ντετερμινιστές, δπως 
καί οί δυο ξεχωρίζουν τήν έλευθερία, από 
το αυτεξούσιον. 


ΣΠΙΝΟΖΑ ΜΠΑΚΟΓΝΙΝ 

Οί άνθρωποι νομίζουν τους Νά μια θύελλα που πνέει 
εαυτούς των ελεύθερους γιατί καί που σπάει το κάθε τι στο 
χουν συνείδηση των πράξεων διάβα της, ωθούμενη άπδ μια 
τους καί άγνοοΰν τις αιτίες πού δύναμη που τής φαίνεται σΰμ- 
τίς δρίζουν. φυτη. Έάν ήτο δυνατδ νά έχει 

(Ηθική III, 2, σχδλιον) συνείδηση τοΰ έαυτοΰ της, θά 
μπορούσε νά πεί: «εγώ με τήν 
ένέργειά μου καί με τήν αυ¬ 
θόρμητη θέληση μου θραύω ε¬ 
κείνο που ή φύση έδημιούργησε»· 
καί θά έπλανιούτανε. 


Ή έλευθερία κατά τους δυο φιλόσοφους συνί- 
σταται είς τό νά δρά κανείς σύμφωνα μέ τήν άτομικό- 
τη του, (μέ τήν «ούσία του»: Σπινόζα) είς τό νά έλευ- 
θερώνεται από τις εξωτερικές πιέσεις. 

Τόσον ό ένας όσο κι’ ό άλλος μελέτησαν τήν 
«ανθρώπινη σκλαβιά» καί πόθησαν τήν «ανθρώπινη 
έλευθερία». 

«Πάσχουμε, καθ’ όσον αποτελούμε μέρος τής 
φύσης που δέν μπορεί νά νοηθεί άφ’ εαυτού, εξω από 
τάλλα». 


(Ηθική IV, 2) 

«Είναι άδύνατον ό άνθρωπος νά μην αποτελεί μέ¬ 
ρος τής φύσης καί νά μπορεί νά μή δοκιμάζει άλλες 
αλλαγές άπδ κείνες πού μπορούν νά εννοηθούν από μό¬ 
νη τη φύση του καί των οποίων είναι ή τέλεια αιτία». 

(Ηθική IV, 4) 

Πώς λοιπόν ό άνθρωπος μπορεί νά είναι ελεύθε¬ 
ρος, μπορεί νά βγει από την «ανθρώπινη σκλαβιά» κα¬ 
τά τό Σπινόζα, ή από τη «ζωΐκότητα» κατά την έκ¬ 
φραση τού Μπακσύνιν. 

’Εδώ είναι πολύ περίεργο νά παρατηρηθεί τό 
κοινό τής απάντησης στο δύσκολο πρόβλημα. 

ΣΠΙΝΟΖΑ ΜΠΑΚΟΪΝΙΝ 

Κανείς δε μπορεί νά μισή- Καμμιά άποστασία τοΰ άν- 
σει τό Θεό*. θρώπου άπέναντι τής φύσης 

(Ηθική V, 18) δεν είναι δυνατή. 

"Οσο ή ψυχή νοεί όλα τά Απέναντι τής παγκόσμιας 
πράγματα σάν άναγκαία, τόσο φύσης, ό άνθρωπος δί μπορεί 
τό κράτος της άπάνω στά συν-νά έχει καμμιά σχέση εξωτε- 
αισθήματά της είναι μεγαλύ-ρική μήτε σκλαβιάς μήτε πά¬ 
τερο, δηλ. πάσχει όλιγώτερο λης, διότι φέρει μέσα του αΰ- 
άπό δαΰτα. τήνε τη φύση καί δεν είναι τί- 

(Ήθική V, 6) ποτέ εξω άπ’ αυτήν. Αλλά με- 

"Ενα συναίσθημα που είναι λετώντας τους νάμους της, 
πάθος, παύει άπό τοΰ νά είναι ταυτιζόμενος με κάποιο τρόπο 
ένα πάθος, μόλις σχηματίζου- μαζυ τους, μεταβάλλοντας τους 
με γι’ αυτό μιά ιδέα σαφή καίμε ένα τρόπο ψυχολογικό, ίδια 
ξεχωριστή. στον εγκέφαλό του, σε ιδέες καί 

(Ηθική V, 3) πεποιθήσεις άνθρώπινες, ελε.υ- 


* «Κανείς δε μπορεί νά μισήσει τό θεό» λέγει ό Σπινό- 
ζα. Βέβαια, γιατί όταν σκεπτόμαστε τό θεό, δροΰμε, δεν πά¬ 
σχουμε, καί τό μίσος είναι σημείο τής ψυχής που πάσχει, που 
λιγοστεύει κατά τό Σπινόζα. Εννοείται πώς θεός γιά τό Σπι- 
νόζα δεν είναι ό θεός των θρησκειών άλλ’ ή «παγκόσμια φύση» 
γιά νά πούμε έτσι. Σ’ αυτό τό ζήτημα θά έπανέλθω σε άλλο 
τομίδιο αυτής τής συλλογής, που θά έχει τίτλο «Ή φιλοσο¬ 
φία τής ζωής τοΰ Σπινόζα». 

Π«ρισσότ»ρο ή ψυχή γνωρί-θερώνεται άπό το τριπλό ζυγέ 
ζει τά πράγματα μό τό δεότε- που τού επιβάλουν εν πρώτοις ή 
ρο** καί τό τρίτο είδος της εξωτερική φύση, κατόπιν ή έ- 
γνώσης· λιγώτερο πάσχει άπόξωτερική φύση, κατόπιν ή ίδια 
τά συναισθήματα που είναι κακά του φύση, ατομική, εσωτερική, 
και λιγώτερο φοβάται τό θά-καί τέλος ή κοινωνία τής έ¬ 
νατο. ποιας είναι τό προϊόν. 

(Ηθική V, 38) 

Ό σκοπός μου, παραβάλλοντας τις δυο σκέψεις 
των δυο μεγάλων άνδρών, ήταν να δείξω πώς μοιραία 
μπορώ νά πώ, εφθασαν στα ίδια αποτελέσματα δυο 
άνδρωποι που αίσθάνθηκαν μέ την ίδια βαθύτητα την 
ανάγκη τής ελευθερίας καί πού υπέβαλαν τό πνεύμα 
τους στή γεωμετρική πειθαρχία. "Οσο καί νά φανεί 
εσφαλμένη ή ιδέα μου αυτή στους σκεπτικιστές εκεί¬ 
νους που τους αρέσει ή εύκολη ρητορία απάνω στή 
ποικιλία τών άνθρώπινων γνωμών, έγώ δεν παύω ά- 
πό τού νά πιστεύω δτι υπάρχουν δυο είδών πνεύματα: 
εκείνα πού φοβούνται την άλήθεια καί εκείνα πού τή 
γυρεύουν. 

ΑΛΕΞ. 1917 Γ. ΒΡΙΣΙΜΙΤΖΑΚΗΣ 


** Δε μπορώ έδώ νά πώ, τί έννοβί ό Σπινόζα με γνώση 
δεύτερου καί τρίτου «Τδους. Θάτό πώ στό τομίδιο τό σχετικό 
μό τή φιλοσοφία του. 

Ζωικότητα άνδρωπότητα 

Φιλοσοφικές χαρατηρήοεις γιά τόν Ανθρακιό. 


Ποιες είναι οί ανάγκες τοϋ ανθρώπου κα'ι ποιοι 
είναι οί δροι τής ύπαρξής του; 

Εξετάζοντας πλησιέστερα αυτό τό ζήτημα, θά 
δρουμε πώς με δλη τήν άπειρη άπόσταση που φαίνεται 
πώς χωρίζει τόν άνθρώπινο κόσμο άπό τό ζωικό κό¬ 
σμο, κατά βάθος τά κύρια σημεία της ανθρώπινης ύ¬ 
παρξης τής πιο διϋλισμένης και τής ζωϊκήίς ύπαρξης 
τής λιγώτερο άνεπτυγμένης, είναι άπαράλλακτα: γέν¬ 
νηση, άνάπτυξη καί αύξηση, εργασία γιά την προ¬ 
μήθεια τής τροφής, γιά τό στέγασμα καί γιά τήν άμυ¬ 
να, διατήρηση τής άτομικής ύπαρξης μέσα στο κοινω¬ 
νικό περιβάλλον τοΰ είδους, έρωτας, παραγωγή καί 
τέλος θάνατος. Στον άνθρωπο μόνο προστίθεται ένα 
νέο σημείο σε δλα αυτά: είναι ή σκέψη καί ή γνώση, 
ιδιότητα καί άνάγκη που τις βρίσκουμε άναμφίβολα σε 
ένα κατώτερο βαθμό, άν καί άρκετά αισθητό ήδη, στά 
ζώα πού κατά τήν οργάνωσή τους πλησιάζουν περισ¬ 
σότερο τόν άνθρωπο, μά που μόνο στον άνθρωπο η#ά- 
νουν σέ μιά δύναμη τόσο έπιτακτική καί σταθερά κυ¬ 
ριαρχική πού μεταβάλλουν στο τέλος δλη του τή ζωή. 
Καθώς τό παρατήρησε καλά ένας άπό τούς πιο τολ¬ 
μηρούς καί συμπαθητικούς σκεπτόμενους τών ήμερων 
μας, ό Λουδοβίκος Φόϋερμπαχ, ό άνθρωπος 

κάνει κάθε τι πού κάνουν τά 
ζώα, μόνον είναι προορισμένος 
νά το κάνει — καί χάρη σαύτή 
την ιδιότητα τή τόσο μεγάλη 
τοϋ σκέπτεσθαι, χάρη σαύτή τή 
δύναμη τοϋ άφηρημένου πού τον 
ξεχωρίζει άπο τά ζώα όλων των 
άλλων ειδών, είναι αναγκασμέ¬ 
νος νά το κάνει επί πλέον καί 
πλέον ανθρώπινα. Αυτή είναι όλη ή δια¬ 
φορά, άλλ’ είναι άπειρη. Εμπερικλείει όλο μας τό πο¬ 
λιτισμό, μέ όλα τά θαύματα τής βιομηχανίας, τής ε¬ 
πιστήμης καί τών τεχνών· μέ όλες του τις βλαστήσεις 
θρησκευτικές, φιλοσοφικές, αισθητικές, πολιτικές, οι¬ 
κονομικές καί κοινωνικές — μέ μιά λέξη όλο το κόσμο 
τής ιστορίας. 

Κάθε τι πού ζεί, είπα, ωθούμενο από μιά ανάγκη 
πού τοϋ είναι σύμφυτη καί πού φανερώνεται σέ κάθε 
όν σαν ένα σύνολο άπο ιδιότητες καί άπό χαρακτήρες, 
τείνει νά πραγματοποιηθεί ώς τό πλήριομα τοϋ είναι 
του. Ό άνθρωπος, όν σκεπτόμενον όσο καί ζόν, γιά νά 
φθάσει ώς αυτό τό πλήρωμα, πρέπει νά γνωρίσει τόν 
εαυτό του. Αυτή είναι ή αιτία τής μεγάλης άργοπορί- 
ας πού βλέπουμε στήν άνάπτυξή του, καί πού κάνει, 
ώστε γιά νά φθάσει στή τωρινή κατάσταση πολιτι¬ 
σμού στις χώρες τις πιο προοδευμένες, κατάσταση ά- 
κόμα τόσον ολίγο άνάλογη μέ τό ιδεώδες προς τό ό¬ 
ποιο τείνουμε σήμερα, τοϋ χρειάσθηκαν δέν ξέρω πό¬ 
σες δεκάδες ή εκατοντάδες αιώνες. Θά έλεγε κανείς 
πώς στήν άναζήτηση τοϋ εαυτού του, διά μέσου όλων 
τών περιπλανήσεων καί τών ιστορικών άλλαγών του, 
τού χρειάσθηκε έν πρώτοις νά εξαντλήσει όλες τις 
κτηνωδίες, όλες τις άνομίες, όλες τις δυστυχίες πού 
τοϋ ήταν δυνατό, γιά νά πραγματοποιήσει μόνο αύτό 
τό λίγο λογικό καί τή λίγη δικαιοσύνη πού βασιλεύουν 
σήμερα στον κόσμο. 

Μέ την ώθηση πάντα τής ίδιας αυτής ανάγκης 
που αποτελεί τό θεμελιώδη νόμο τής ζωής, ό άνθρω¬ 
πος δημιουργεί τόν άνθρώπινο κόσμο του, τόν ιστορι¬ 
κό του κόσμο, κατακτώντας βήμα προς βήμα την έλευ- 
θερία του καί την ανθρώπινη του αξιοπρέπεια απέναν¬ 
τι στόν εξωτερικό κόσμο καί τής ίδιας του κτηνωδίας. 
Τις κατακτά μέ την επιστήμη καί την έργασία. 

"Ολα τά ζώα είναι υποχρεωμένα να έργάζονται 
για νά ζήσουν* δλα χωρίς να τό προσέξουν καί χωρίς 
νά έχουν τήν παραμικρότερη συνείδηση τοΰ πράγμα¬ 
τος, συντελούν, κατά τις ανάγκες τους, τη διάνοια καί 
τη δύναμή τους, στο τόσο αργό έργο τής μετα¬ 
βολής τής έπιφάνειας τής σφαί¬ 
ρας μας σε ένα χώρο ευνοϊκό 
για τη ζωική ζωή. ’Αλλ’ αυτή ή έργα¬ 
σία δεν γίνεται μια έργασία πράγματι ά ν θ ρ ώ - 
π ι ν η παρά δταν άρχινά νά χρησιμεύει στήν ικα¬ 
νοποίηση, όχι μόνο τών σταθερών αναγκών καί ανα¬ 
γκαστικά περιορισμένων τής ζωικής ζωής, άλλ’ άκό- 
μα έκείνων τοΰ δντος τοΰ κοινωνικού, σκεπτόμενου καί 
μιλοΰντος, που τείνει νά κατακτήσει καί νά πραγματο¬ 
ποιήσει μέ τρόπο πλήρη τήν έλευθερία του. 

Ή συντέλεση αυτού τού μεγάλου άθλου, καί πού 
ή ιδιαίτερη φύση τοΰ άνθρώπου τού έπιβάλλει ώσάν 
μιά ανάγκη σύμφυτη μέ τό είναι του, — ό άνθρωπος 
είναι άναγκασμένος νά κατακτήσει 
τήν έλευθερία του —, ή συντέλεση αύτού 
τοΰ άθλου δέν είναι μόνο ένα έργο διανοητικό καί ηθι¬ 
κό - είναι προ πάντων, στή τάξη τού χρόνου όσο καί 
άπό τήν άποψη τής λογικής μας ανάπτυξης, ένα έργο 
υλικής χειραφέτησης. Ό άνθρωπος δέν 
γίνεται πράγματι άνθρωπος, δέν κατακτά τό δυνατό 
τής έσωτερικής του χειραφέτησης, παρά στο βαθμό 
που κατόρθωσε νά σπάσει τίς άλυσσίδες του μέ τις 
οποίες ή εξωτερική φύση βαραίνει όλα τά ζωντανά. 

Οί άλυσσίδες αυτές αρχίζοντας άπό τις πιο χονδρο¬ 
ειδείς και τις πιο φανερές, είναι οί στερήσεις κάδε 
είδους, ή αδιάκοπη δράση των εποχών και των κλι¬ 
μάτων, ή πείνα, τό κρϋο, ή ζέστη, ή υγρασία, ή ξη¬ 
ρασία και τόσες άλλες επίδρασες υλικές που έξασκοΰν- 
ται άπ’ ευθείας άπάνω στη ζωική ζα>ή καί που δια¬ 
τηρούν τδ ζωντανό σε μια έξάρτηση σχεδόν άπόλυ- 
τη σχετικά με τον εξωτερικό κόσμο· οί διαρκείς κίν¬ 
δυνοι πού, με τη μορφή φυσικών φαινόμενων κάθε 
είδους, τον άπειλοΰν καί τον πιέζουν άπό δλες τις με¬ 
ριές, τόσο περισσότερο καθόσον όντας τό ίδιο ένα δν 
φυσικό καί τίποτε άλλο άπό ένα προϊόν της ίδιας αυ¬ 
τής φύσης που τό σφίγγει, τό περιβάλλει, τοΰ εισχω¬ 
ρεί, φέρει, για νά πούμε έτσι, τον έχθρό μέσα του καί 
δεν έχει μέσο για νά τοΰ διαφύγει. Έτσι εξηγείται, 
άπό κεϊ έχει τή γέννησή του αυτός ό συνεχής φόβος 
πού αισθάνεται καί που άποτελεΐ τό βάθος κάθε ζωι¬ 
κής ζωής, φόβος, που καθώς θά τό δείξω άργότερα, 
αποτελεί τήν πρώτη βάση κάθε θρησκείας. ’Από εκεί 
προέρχεται επίσης γιά τό ζώο ή άνάγκη νά παλαίει 
καθ’ δλη του τή ζωή έναντίον τών κινδύνων πού τό 
άπειλοΰν άπό τά έξω, νά υποστηρίζει τήν ίδια του 
ύπαρξη σαν άτομο καί τή κοινωνική του υπόσταση, 
σάν είδος, με βλάβη τοΰ κάθε τι πού τό περιστοιχί¬ 
ζει: πράγματα, οργανικά όντα καί ζωντανά. Άπό 
εκεί γιά τά ζώα κάθε είδους ή άνάγκη τής 
έ ρ γ α σ ί α ς. 


"Ολα τά ζώα εργάζονται καί δεν ζοΰν παρά 
εργαζόμενα. Ό άνθρωπος, δν ζωντανό καί αύτό, δεν 
είναι άπαλλαγμένος άπ’ αύτή τήν άνάγκη πού είναι 
ό υπέρτατος νόμος τής ζωής. Γιά νά διατηρήσει τήν 
υπόστασή του, γιά νά άναπτυχθεΐ στο πλήρωμα τοΰ 
είναι του, οφείλει νά έργασθεΐ. Μολοντούτοις υπάρ¬ 
χει μεταξύ τής έργασίας τοΰ άνθρώπου καί έκείνης 
τών ζώων τών άλλων ειδών μιά διαφορά άπειρη: ή 

εργασία των ζώων είναι στάσιμη, διότι και ή διάνοια 
τους είναι στάσιμη: ή έργασία τοϋ ανθρώπου αντί¬ 
θετα είναι προοδευτική γιατί ή διάνοιά του είναι στον 
πιο ψηλό βαθμό προοδευτική. 

Τίποτε δεν άποδεικνύει καλύτερα τό τέλεια κα¬ 
τώτερο όλων των άλλων ειδών τών ζώων, σχετικά 
μέ τον άνθρωπο, όσο αυτό τό γεγονός τό αναμφισβή¬ 
τητο καί ποτέ άμφισβητηθέν, ότι οί μέθοδοι όσον καί 
τά προϊόντα τής έργασίας τόσον ομαδικής όσον καί 
ατομικής όλων τών άλλων ζώων, μέθοδοι καί προϊόν¬ 
τα συχνά τόσον έξυπνα πού θά πίστευε κανείς πως τά 
διευθύνει καί τά κατασκευάζει κάποια διάνοια επιστη¬ 
μονικά καταρτησμένη, δεν άλλάζουν καί δεν τελειο¬ 
ποιούνται σχεδόν καθόλου. Τά μυρμήγκια, οί μέλισ¬ 
σες, οί κάστορες καί άλλα ζώα που ζοϋν σε κοινω¬ 
νίες, κάμνουν σήμερα ακριβώς ό,τι έκαναν προ τριών 
χιλιάδων έτών, πράγμα πού άποδεικνύει πώς στη 
διάνοιά τους δεν υπάρχει πρόοδος. Είναι έξ ίσου σοφά 
καί κουτά την ώρα αυτή όσο καί προ τριάντα ή σα¬ 
ράντα αιώνες. Μιά κίνηση προοδευτική υπάρχει βέ- 
βεια μες τό ζωικό κόσμο. Άλλ’ είναι τά είδη αύτά, 
οί τάξεις πού μεταβάλλουνται αργά, ώθούμενες άπό 
τήν πάλη γιά τή ζωή, τον ύπέρτατο αυτό νόμο τοϋ 
ζωικού βασιλείου, συνέπεια τοϋ όποιου είναι οί οργα¬ 
νισμοί οί πιο έξυπνοι καί οί πιο ενεργητικοί νά ανα¬ 
πληρώνουν διαδοχικά τούς κατώτερους οργανισμούς, 
ανίκανους νά ύποστοϋν έπ'ι πλέον τήν πάλη αυτή απέ¬ 
ναντι τους. Άπό αυτή τήν έποψη, άλλά μόνον απ’ 
αυτή, υπάρχει αναμφισβήτητα στο ζωικό κόσμο κί¬ 
νηση καί πρόοδος. Αλλά μέσα στά είδη, τά γένη καί 
τις τάξεις τών ζώων δεν υπάρχει ή σχεδόν δεν υπάρ¬ 
χει πρόοδος. 

Ή έργασία τού ανθρώπου, όταν τήν θεωρήσου¬ 
με τόσον, άπό τήν άποψη τών μεθόδων όσο κι άπό 
κείνην τών προϊόντων, είναι επίσης τελειοποιήσιμη 
καί προοδευτική όσον καί τό πνεύμά του. Μέ τό συν- 

δυασμό τής εγκεφαλικής ή νευρικής ένεργείας του με 
τή μυϊκή ενέργεια του, τής διανοίας του έπιστημονι- 
κά κατηρτιομένης με τή φυσική του δύναμη, με τήν 
εφαρμογή τής προοδευτικής του σκέψης στήν εργα¬ 
σία του, ή οποία από Αποκλειστικά ζωώδη, ένστικτη 
καί σχεδόν μηχανική καί τυφλή πού ήταν στήν αρχή, 
γίνεται επί πλέον καί πλέον διανοητική, ό άνθριοπος 
δημιουργεί τόν ανθρώπινο κόσμο του. Για νά σχημα¬ 
τίσετε μιαν ιδέα τής άπειρης σταδιοδρομίας που διέ- 
τρεξε καί των κολοσσιαίων προόδων τής| βιομηχανίας 
του, παραβάλλετε μονάχα τή καλύβα τοΰ άγριου με 
αύτά τά πολυτελή παλάτια τοΰ Παρισιού που οι βάρ¬ 
βαροι Πρώσσοι φαντάζονται πως είναι άπό τή θεία 
πρόνοια προωρισμένοι νά καταστρέψουν· παραβάλλε¬ 
τε τά φτωχικά όπλα των πρωτογεννών φυλών με αύ¬ 
τά τά τρομερά μηχανήματα καταστροφής πούί φαίνε¬ 
ται πώς εκφράζουν τή τελευταία σκέψη τού γερμα¬ 
νικού πολιτισμού. 

"Ο,τι όλα μαζύ τά είδη τών ζώιον, δεν έκαμαν, 
ό άνθρωπος μόνος τό έκαμε. Μετέβαλε πράγματι ένα 
μέγα μέρος τής έπιφάνειας τής γής: τό μετέβαλε σε 
ένα χώρο ευνοϊκό στήν ύπαρξη, στον ανθρώπινο πο¬ 
λιτισμό. Κυριάρχησε καί νίκησε τή φύση. Μετέ- 
βαλεν αυτό τόν έχθρό, αύτό τό δεσπότη τόν τόσον 
τρομερό πρωτύτερα, σέ ένα υπηρέτη χρήσιμο, ή του¬ 
λάχιστο σέ ένα σύμμαχο τόσον ισχυρό όσο καί πιστό. 

Μόλον τούτοις, πρέπει νά εννοηθεί καλά ή άλη- 
θινή σημασία τών έκφράσεων: νικάν τήν φύ¬ 
ση, κυριαρχείν τής φύσης. ’Αλλοιώς 
κινδυνεύει κανείς νά πέσει σέ μιά πολύ δυσάρεστη πα¬ 
ρανόηση καί τόσον εύκολώτερα, καθόσον οί θεολόγοι, 
οί μεταφυσικοί, οί ίδανιστές όλων τών ειδών δεν λεί¬ 
πουν ποτέ άπό τού νά τις μεταχειρισθούν όπως απο¬ 
δείξουν τήν υπεροχή τού άνθρώπου-πνεύμα άπάνω 
στή φύση-ΰλη. 

Διατείνονται πώς υπάρχει ένα πνεύμα έξω άπ’ 

την ύλη, καί υποτάσσουν φυσικά την ΰλη στο πνεύμα. 
Μή άρκούμενοι σ’ αυτή την υπόταξη, θεωρούν την 
ΰλη σαν μια παραγωγή τού πνεύματος, παρουσιάζον- 
τες τό τελευταίο αυτό σαν δημιουργό τής πρώτης. 

Σέ ένα άλλο σύγγραμμά μας αναιρέσαμε αυτή 
τήν ανοησία, ώστε δεν έχουμε νά τήν εξετάσουμε έδώ. 
Δεν γνωρίζουμε και δεν άναγνωρίζουμε άλλο πνεύμα 
άπό τό ζωικό πνεύμα, θεωρημένο στήν υψηλότερη του 
έκφραση, σαν άνθρώπινο πνεύμα. Και ξέρουμε πώς 
αύτό τό πνεύμα δεν είναι ποσώς ένα δν χωριστό έξω 
άπό τον υλικό κόσμο, άλλ’ δτι δεν είναι άλλο άπ’ τή 
λειτουργία αυτή τής οργανωμένης και ζώσας ΰλης, 
τής ζωοποιημένης ΰλης και ιδιαιτέρως τού έγκεφάλου. 

Για νά κυριαρχήσει τή φύση, μέ τήν έννοια των 
μεταφυσικών, τό πνεύμα θά έπρεπε τότε νά υπάρχει 
έντελώς έξω άπό τήν ΰλη. Αλλά κανείς ίδανιστής 
δεν κατόρθωσε άκόμα ν’ απαντήσει σ’ αυτήν τήν ε¬ 
ρώτηση : Ή ΰλη μή έχουσα δρια μήτε στο μήκος της, 
μήτε στο πλάτος της, μήτε στο βάθος της, καί τό 
πνεύμα που υποτίθεται δτι έδρεύει έξω άπό αυτή τήν 
ΰλη ή όποια κατέχει καθ’ δλες τις διευθύνσεις δλο τό 
άπειρο τού χώρου, πού είναι λοιπόν ή θέση τού πνεύ¬ 
ματος; ”Η πρέπει νά κατέχει τήν ίδια θέση μέ τήν 
ΰλη, νά είναι άκριβώς διαδεδομένο άπανταχού σάν 
αυτή, μαζύ μ’ αυτή, νά είναι άχώριστο μέ τήν ΰλη, 
ή άλλοιώς δέν μπορεί νά υπάρχει. Άλλ’ έάν τό άμι- 
γές πνεύμα είναι άχώριστο άπό τήν ΰλη τότε είναι 
χαμένο μέσα στήν ΰλη καί δέν υπάρχει παρά σάν ΰλη* 
που έρχεται τό ίδιο σά νά λέμε δτι ή ΰλη μόνο υπάρ¬ 
χει. ”Η θά έπρεπε νά υποθέσουμε δτι μέ δλο πού εί¬ 
ναι άχώριστο άπό τήν ΰλη, μένει έξω άπό δαύτη. Αλ¬ 
λά πού λοιπόν, αφού ή ΰλη κατέχει ολόκληρο τό χώ¬ 
ρο; Έάν τό πνεύμα είναι έξω άπό τήν ΰλη, πρέπει 
νά είναι περιορισμένο άπό αυτήν. Αλλά πώς τό άύλο 
θά μπορούσε νά είναι είτε περιορισμένο είτε έμπεριει- 
λημμένο άπό τό υλικό, τό άπειρο άπό τό περιορισμέ- 

νο; "Αν τό πνεύμα είναι απόλυτα ξένο από την ύλη 
καί ανεξάρτητο άπό αυτή, δεν είναι φανερό δτι δε 
ΐιπορεΐ, δεν είναι σέ θέση νά έξασκήσει απάνω της 
τή παραμικρότερη πίεση, νά τη συλλάβει άπό πουθε¬ 
νά, διότι μονάχα τό υλικό μπορεί νά δράσει άπάνω 
στά πράγματα τά υλικά. 

Βλέπουμε λοιπόν πώς όπως καί νά θέσουμε αυτό 
τό ζήτημα, καταλήγουμε πάντα σέ ενα τ.ερατώδες 
άτοπο. Με τό νά επιμένουμε νά κάμνουμε νά συμβιώ- 
σουν δυο πράγματα έτσι άσυμβίβαστα όσον τό κα¬ 
θάριο πνεύμα καί την ύλη, καταλήγουμε στην άρνη¬ 
ση τού ενός ή τού άλλου, στο μηδέν. Γιά νά είναι δυ¬ 
νατή ή ύπαρξη τής ύλης, πρέπει νά είναι, — αυτή 
που είναι τό "Ον κατ’ εξοχήν, τό μοναδικό ν Ον, με 
μιά λέξη κάθε τι που υπάρχει, — πρέπει, λέγω, νά 
είναι ή βάση ή μοναδική τού κάθε πράγματος που υ¬ 
πάρχει, τό θεμέλιο τού πνεύματος. Καί γιά νά έχει 
μιά πραγματική υπόσταση τό πνεύμα, πρέπει νά είναι 
μιά παραγωγή της ύλης, νά είναι μιά της εκδήλωση, 
ή λειτουργία, τό προϊόν. Τό καθάριο πνεύμα, καθώς 
θά τό άπσδείξω άργότερα δεν είναι άλλο, παρά τό 
άπόλυτο άφηρημένο, τό Μηδέν. 

Μά, άπαξ τό πνεύμα είναι τό προϊόν της ύλης, 
πώς μπορεί νά μεταβάλει τήν ύλη; Αφού τό ανθρώ¬ 
πινο πνεύμα δεν είναι άλλο άπό τή λειτουργία τού 
άνθρώπινου οργανισμού καί άφού ό οργανισμός αυ¬ 
τός είναι τό προϊόν εντελώς υλικό τού άπεριόριστου 
αυτού συνόλου αιτίων καί αίτιατών, αυτής τής αίτια- 
τικότητας (ΰΑΙΙδΑΙιΠΈ) που ονομάζουμε φύση, 
που παίρνει τήν άναγκαία δύναμη γιά νά μεταβάλλει 
τή φύση; "Ας έξηγούμεθα καλά: ό άνθροοπος δεν 
μπορεί νά σταματήσει μήτε νά άλλάξει αυτό τό παγ¬ 
κόσμιο ρεύμα τών αίτιατών καί τών αιτίων είναι ανί¬ 
κανος νά τροποποιήσει κάποιο νόμο τής φύσης, άφού 
δεν υπάρχει ό ίδιος καί δεν δρά, συνειδητά ή άσυνεί- 
δητα, παρά χάρις σ’ αυτούς στους νόμους. Νά μιά 

θύελλα πού πνέει και πού σπά το κάθε τι στο διάβα 
-.η;, ώθούμενη άπό μια δύναμη πού τής φαίνεται σύμ¬ 
φυτη. "Αν μπορούσε να έχει συνείδηση τού έαντσύ 
της, θά μπορούσε να πεί: «Έγώ, μέ την ένέργειά μου 
και μέ την αύθόρμητη θέλησΥ) μου, θραύω εκείνο πού ή 
φύση έδημιούργησε»· καί θά πλανιότανε. 

Είναι βέβαια μιά αιτία καταστροφής, αλλά μιά 
αιτία σχετική, αποτέλεσμα μιας ποσότητας άλλων 
αίτιων· δεν είναι παρά ένα φαινόμενο μοιραίως ορι¬ 
σμένο άπό τη παγκόσμιο αίτιατικότητα, από αυτό τό 
σύνολο δράσεων καί αντιδράσεων συνεχών, πού απο¬ 
τελεί την φύση. 

Τό ίδιο γιά τις πράξεις πού μπορούν νά έκτελέ- 
σουν τό οργανικά όντα, έμψυχα καί διανοητικά. Τη 
στιγμή πού γεννιούνται δεν είναι άλλο άπό προϊόντα: 
άλλά μόλις γεννηθούν, μέ όλον πού εξακολουθούν νά 
παράγονται καί νά άναπαράγονται ώς τό θάνατό 
τους άπ’ αυτή την ίδια τή φύση, πού τά δημιούργησε, 
γίνονται μέ τή σειρά τους αιτίες σχετικώς δρώσες, 
τά μέν μέ τή συνείδηση καί τό αίσθημα τού ό,τι κά¬ 
νουν, καθώς όλα τά ζώα, συμπεριλαμβανόμενον τού 
ανθρώπου, τά άλλα άσυνείδητα, καθώς όλα τά φυτά. 

Άλλ’ ότι καί νά κάμουν τόσον τά μέν όσο καί 
τά δέ δέν είναι άλλο άπό αιτίες σχετικές, δρώσες μέσα 
στή φύση καί σύμφωνα μέ τούς νόμους της, ποτέ ε¬ 
ναντίον της. Ό καθένας δρά σύμφωνα μέ τις Ιδιότη¬ 
τες καί τούς χαρακτήρες ή τούς νόμους πού τού είναι 
περαστικά σύμφυτοι, πού άποτελούν όλό του τό είναι, 
άλλά πού δέν είναι άμετάκλητα προσκολημμένοι στήν 
ύπαρξή του: απόδειξη πού όταν πεθαίνει, αυτές οί 
ιδιότητες, αυτοί οί χαρακτήρες, αύτοί οί νόμοι δέν 
πεθαίνουν τού έπιζούν προσφυείς σέ νέα όντα καί εξ 
άλλου δέν έχουν καμμιά υπόστα¬ 
ση έξω άπό αύτό τό συγχρονισμό 
κι αύτή τή διαδοχή πραγματικών 
ό ν τ ων, ώστε δέν άποτελούν οί ίδιοι κανένα δν άϋ- 

λο ή ξεχωριστό, όντες αιωνίως συγκολλημένοι στις 
μεταλλαγές τής όνόργανης ύλης τής οργανικής κα'ι 
τής ζωώδους, ή μάλλον μή όντας οί ίδιοι άλλο από 
αύτές τις κανονικές μεταλλαγές τοΰ μοναδικού όντος, 
τής ύλης, τής οποίας κάδε όν, ακόμα καί τό πιο δια¬ 
νοητικό, καί φαινομενικά τό πιο βουλητικό, τό πιο 
έλεύδερο, σέ κάδε στιγμή τής ζωής του, ό,τι καί νά 
σκεφδεϊ, ό,τι καί νά έπιχειρήσει, ό,τι καί νά κάνει, 
δέν είναι παρά ένας αντιπρόσωπος, ένας λειτουργός, 
ένα όργανο άβουλητικό καί μοιραία ορισμένο από 
τό παγκόσμιο ρεύμα τών αιτίων καί τών αίτιατών. 

Ή ενέργεια τών άνδρώπων απάνω στή φύση, 
άλλο τόσο μοιραία ορισμένη από τους νόμους της 
φύσης όσο κάδε άλλη ενέργεια στον κόσμο, είναι ή 
συνέχεια, πολύ πλάγια άναμφιβόλως, τής μηχανικής, 
φυσικής καί χημικής ενέργειας, όλων τών ανόργανων 
οντων σύνδετων καί απλών: ή συνέχεια πλέον — εύ- 
δεία τής ένέργειας τών φυτών απάνω στο φυσικό 
τους περιβάλλον καί ή άμεση συνέχεια τής ενέργειας 
έπί πλέον καί πλέον ανεπτυγμένης καί αύτοσυνείδητης 
όλων τών ζωικών ειδών. Ή ένέργεια αυτή δέν είναι 
άλλο πράγματι, παρά ή ζωική ενέργεια, αλλά διευδυ- 
νόμενη από μιά προοδευτική διάνοια, από την επι¬ 
στήμη· αύτή ή προοδευτική διάνοια καί αυτή ή επι¬ 
στήμη δέν είναι έξ άλλου οί ίδιες παρά μιά νέα με¬ 
ταβολή τής ύλης μέσα στον άνδρωπο: απ’ όπου φαί¬ 
νεται, πώς όταν ό άνδρωπος δρά απάνω στή φύση, 
είναι ακόμα ή φύση πού αντιδρά απέναντι τού ίδιου 
έαυτού της. Έτσι βλέπουμε ότι καμμιά αποστασία 
τού άνδρώπου απέναντι τής φύσης δέν είναι δυνατή. 

Ό άνδρωπος δέ μπορεί λοιπόν ποτέ νά παλαίσει 
εναντίον τής φύσης: κατά συνέπεια δέν μπορεί μήτε 
νά τή νικήσει μήτε νά τής κυριαρχήσει, ακόμα κι 
όταν, είπα, επιχειρεί καί έκτελεί πράξεις πού είναι 
φαινομενικά οί πιο άντίδετες με τή φύση, υπακούει 
ακόμα στούς νόμους τής φύσης. Τίποτα δέν μπορεί 



νά τον άφαιρέσει άπ’ αυτήν, είναι ό απόλυτός της 
σκλάβος. Άλλ’ αυτή ή σκλαβιά δεν είναι πράγματι 
σκλαβιά, γιατί κάθε σκλαβιά προϋποθέτει δυο όντα 
πού νά υπάρχουν τό ένα έξω άπό τον άλλο, καί άπό 
τά όποια τό ένα είναι υποταγμένο στο άλλο. Ό άν¬ 
θρωπος δεν είναι έξω άπό τή φύση, μη όντας ό Ιδιος 
παρά φύση: άρα δεν μπορεί νά είναι ό σκλάβος της. 

ΙΙοιά είναι λοιπόν ή σημασία τών λέξεων: πολε¬ 
μάν, κυριαρχείν τή φύση; Έδώ κεϊται μιά αιώνια 
παρανόηση πού έχει τήν εξήγησή της σιτή διπλή έν¬ 
νοια πού συνήθως αποδίδουμε στή λέξη φύση. Τή μιά 
φορά τή θεωρούμε σάν τό παγκόσμιο σύνολο τών 
πραγμάτων καί τών όντων, καθώς καί τών φυσικών 
νόμων - εναντίον τής φύσης, μέ αυτή τήν έννοια, είπα, 
δεν μπορεί νά υπάρξει πάλη· άφοΰ περιβάλλει καί 
περικλείει τό πάν είναι ή άπόλυτη παντοδυναμία, τό 
μοναδικό όν. Τήν άλλη φορά, εννοούμε μέ τή λέξη 
φύση τό σύνολο κατά περισσότερο ή όλιγώτερο όλι- 
γοστεμμένο, τών φαινόμενων, τών πραγμάτων καί 
τών όντων πού περιβάλλουν τον άνθρωπο, μέ μιά 
λέξη τον έξωτερικό του κόσμο. Εναντίον αυτής τής 
έξωτερικής φύσης, ή πάλη είναι όχι μόνον δυνατή, 
είναι μοιραία αναγκαία, μοιραία επιβεβλημένη άπό 
τή παγκόσμια φύση σέ κάθε τι πού ζεϊ, σέ κάθε τι 
πού υπάρχει· διότι κάθε όν πού υπάρχει καί πού ζεϊ, 
καθώς τό παρατήρησα ήδη, φέρνει μέσα του τό δι¬ 
πλό αυτό νόμο: Ιο νά μή μπορεί νά ζήσει έξω άπό τό 
φυσικό του περιβάλλον ή τον έξωτερικό του κόσμο* 
2ο νά μή μπορεί νά διατηρηθεί σ’ αυτόν παρά υπάρ¬ 
χοντας, ζώντας είς βάρος του, παλαίοντας συνεχώς 
εναντίον του. "Ωστε είναι αυτό τον κόσμο, ή αυτή 
τή φύση τήν εξωτερική, πού ό άνθρωπος, οπλισμένος - 
μέ Ιδιότητες καί χαρακτήρες πού τόν έπροίκισεν ή 
παγκόσμια φύση, μπορεί καί οφείλει νά νικήσει, μπο¬ 
ρεί καί οφείλει νά κυριαρχήσει - γεννημένος σέ μιά 
ϊξάρτηση στήν άρχή σχεδόν άπόλυτη αυτής τής έ- 

ξωτερικής φύσης, οφείλει νά την υποτάξει με τη 
σειρά του και νά κατακτήσει απέναντι της την ίδια 
του ελευθερία καί την ανθρωπότητά του. 

Πριν άπό κάθε πολιτισμό καί κάθε ιστορία, σε 
μια εποχή άκρως απομακρυσμένη καί κατά τη διάρ¬ 
κεια μιας περιόδου χρόνου που μπορεί νά διήρκεσε 
δε ξέρει κανείς πόσες χιλιάδες χρόνια, ό άνθρωπος 
δεν υπήρξε τίποτα στην άρχή παρά ένα άγριο κτήνος 
μέσα σε τόσα άλλα άγρια κτήνη, — ένας γορίλλας 
ίσως, ή ένας συγγενής πολύ στενός τού γορίλλα. 
Ζώο κρεοφάγο, ή μάλλον παμφάγο, ήταν βέβαια 
πλέον φαγάδικος, πλέον σκληρός, πλέον ώμος άπό 
τους έξαδέλφους του άλλων είδών. Κατέστρεφε κα¬ 
θώς εκείνα καί εργάζονταν καθώς εκείνα. Τέτοια 
υπήρξε ή περίφημη αυτή κατάσταση τής αθωότητας, 
πού μάς εγκωμιάζουν όλες οί θρησκείες, ή ιδεώδης 
κατάσταση πού τόσον την επαίνεσε ό Ζάν Ζάκ Ρου- 
σώ. Τί τον έβγαλε άπό αυτόν τον ζωικό παράδεισο; 
Ή προοδευτική του διάνοια πού έπεδίδετο φυσικά, 
αναγκαστικά καί μεταβατικά στή ζωική του εργα¬ 
σία. Αλλά σε τί συνίσταται ή πρόοδος τής ανθρώ¬ 
πινης διάνοιας; Άπό τήν τυπική άποψη συνί- 
σταται προ πάντων στή πιο αναπτυγμένη συνήθεια 
τοΰ σκέπτεσθαι καί αποκτάται με τήν εξάσκηση τής 
σκέψης καί στή συνείδηση πιο ακριβή καί πιο διαυ¬ 
γή τής ίδιας ενέργειας. Αλλά κάθε τι πού είναι τυ¬ 
πικό δεν αποκτά μιά πραγματικότητα όποιαδήποτε 
παρά σχετιζόμενο με τό αντικείμενό του: καί ποιό 
είναι τό αντικείμενο αυτής τής τυπικής ενέργειας πού 
ονομάζουμε ή σκέψη; Ό πραγματικός κόσμος. Ή 
ανθρώπινη διάνοια δεν αναπτύσσεται, δεν προοδεύει 
παρά με τή γνώση τών πραγμάτων καί των πραγμα¬ 
τικών γεγονότων με τή μελετημένη παρατήρηση καί 
μέ τήν εξακρίβωση έπί πλέον, καί πλέον πλήρη καί 
λεπτομερή τών σχέσεων πού υπάρχουν αναμεταξύ 
τους, καί τής κανονικής συνέχειας τών φυσικών φαι- 

νομενων, των διάφορων τάξεων τής εξέλιξής τους, 
ή, μέ μια λέξη, δλων τών νόμων πού τούς είναι ίδιοι. 
Μια πού ό άνθρωπος απέκτησε τή γνώση αυτών τών 
νόμων, στούς οποίους ύπόκεινται όλες οί πραγματι¬ 
κές ΰπαρξες, συμπεριλαμβανόμενης κα'ι τής δικής 
του, διδάχθηκε κατ’ αρχήν νά προβλέπει μερικά φαι¬ 
νόμενα, πράγμα πού τοΰ επιτρέπει νά προλαβαίνει ή 
νά προφυλάσσεται έναντι εκείνων τών συνεπειών 
τους πού θά μπορούσαν νά τοΰ είναι δυσάρεστες ή 
βλαβερές. ,Επ'ι πλέον, αυτή ή γνώση τών νόμων πού 
προηγούνται στήν εξέλιξη τών φυσικών φαινόμενων, 
έφαρμοσμένη στή μυώδη έργασία του κα'ι στήν άρχή 
καθαρά ένστίκτώδικη και ζωική, τού έπιτρέπει μέ 
το καιρό νά ωφελείται άπό αυτά τά ίδια φυσικά φαι¬ 
νόμενα καί άπό δλα τά πράγματα τών οποίων τό σύ¬ 
νολο αποτελεί τον εξωτερικό κόσμο καί τά όποια τού 
ήταν στήν άρχή τόσον εχθρικά, μά, πού χάρη σ’ αυτή 
τήν επιστημονική κλεψιά, τείνουν στο νά συμβάλλουν 
γενναία στή πραγματοποίηση τών σκοπών του. 

Γιά νά δώσω ένα παράδειγμα πολύ άπλό, έτσι 
είναι πού ό άνεμος, πού στήν άρχή τον έσπαγε μέ 
τή πτώση τών δέντρων πού ξερίζωνε μέ τή δύναμή 
του, ή πού αναποδογύριζε τήν άγρια καλύβα του, υπο¬ 
χρεώθηκε αργότερα νά άλέσει τό στάρι του. ν Ετσι 
είναι πού ένα άπό τά στοιχεία τά πιο καταστρεπτικά, 
τό πύρ, μέ τρόπο διευθετημένο, έδωκε στον άνθρωπο, 
μιά ζεστασιά ευεργετική καί μιά τροφή λιγώτερο 
άγρια, πιο άνθρώπινη. "Εχει παρατηρηθεί πώς οί 
μαϊμούδες οί πιο έξυπνες, όταν ή φωτιά αναφτεί, ξέ¬ 
ρουν νά τήν πλησιάσουν γιά νά ζεσταθούν, άλλά καμ- 
μιά άπ’ αυτές δέν κατόρθωσε ποτέ ν’ άνάψει μιά ή 
ίδια, ούτε καν νά τήν διατηρήσει, ρίχνοντας νέα 
ξύλα. Είναι άναμφισβήτητο έπίσης πώς πολλοί αιώ¬ 
νες περάσαν, προτού ό άνθρωπος, άγριος καί τόσο 
λίγο έξυπνος δσον οί μαϊμούδες, μάθει τήν τέχνη αυτή 
τήν τόσο στοιχειώδη σήμερα, τόσο κοινή καί συγχρό- 

νως τόσο πολύτιμη νά συδαβλίζει και νά χειρίζεται 
τη φωτιά για τη δική του χρήση. Γι’ αυτό και οί 
αρχαίες μυθολογίες δεν έλειψαν από τοΰ νά αποθεώ¬ 
σουν τόν άνθρωπο ή μάλλον τους ανθρώπους που έ- 
γνώρισαν οί πρώτοι νά τό χρησιμοποιήσουν. Καί, 
γενικώτερα, οφείλομε νά υποθέσουμε πως οί τέχνες 
οί πιο απλές, καί που αποτελούν σήμερα τις βάσεις 
τής οικιακής οικονομίας των πληθυσμών τών λιγώ- 
τερο πολιτισμένων στοίχισαν μεγάλες προσπάθειες 
έφεύρεσης στις πρώτες γενεές τών ανθρώπων. Αυτό 
εξηγεί την απελπιστική βραδύτητα τής ανθρώπινης 
εξέλιξης κατά τους πρώτους αιώνες τής ιστορίας, 
σέ σύγκριση με τη ταχεία σημερινή έξέλιξη. 

Τέτοιος λοιπόν είναι ό τρόπος με τόν όποιον ό 
άνθρωπος μετέβαλε καί έξακολουθεί νά μεταβάλει, 
νά νικά καί νά κυριαρχεί τό περιβάλλον του, την έξω- 
τερική φύση. Είναι, με μιά επανάσταση έναντίον τών 
νόμων τής παγκόσμιας φύσης, ή όποια, περιλαμβά¬ 
νει κάθε τι που υπάρχει, αποτελεί επίσης τή φύση 
του; Τό έναντίον, είναι μέ τή γνώση καί τή 
παρατήρηση τή πιο σεβάσμια καί 
τή πιο ακριβόλογη αυτών τών νό¬ 
μων πού φθάνει, όχι μόνον νά απελευθερωθεί άπό 
τό ζυγό τής έξωτερικής φύσης, άλλ’ ακόμα καί νά 
τήν υποτάξει, τουλάχιστον έν μέρει, μέ τή σειρά του. 

Άλλ’ ό άνθρωπος δέν άρκείται σ’ αυτή τή δρά¬ 
ση απάνω στή φύση τή καθαρά έξωτερική. "Οντας 
μιά διάνοια, ικανή νά συλλάβει άφηρημένα τό ίδιο 
του σώμα καί τήν ίδια του προσωπικότητα, καί νά τά 
θεωρήσει σάν ενα αντικείμενο εξωτερικό, ό άνθρω¬ 
πος, πάντα ωθούμενος άπό μιάν άνάγκη σύμφυτη στο 
είναι του, έφαρμόζει τόν ίδιο τρόπο, τήν ίδια μέθοδο, 
γιά νά τροποποιήσει, διορθώσει, τελειοποιήσει τή 
φύση του. Τπάρχει ένας φυσικός ζυγός έσωτερικός 
τόν όποιον ό άνθρωπος οφείλει έπίσης νά απωθήσει. 
Ό ζυγός αυτός τοΰ παρουσιάζεται στήν άρχή μέ τή 

μορφή των άτελειών και των αδυναμιών του ή και 
και ακόμη των ατομικών του ασθενειών, τόσο σω¬ 
ματικών, όσο πνευματικών καί ηθικών κατόπιν υπό 
τη πιο γενική μορφή της κτηνωδίας του ή της ζωω- 
δίας του, παραβαλόμενη μέ τήν ανθρωπότητά του, 
ή τελευταία αυτή πραγματοποιούμενη μέσα του βα¬ 
θμιαία, μέ τήν ομαδική ανάπτυξη τοΰ κοινωνικού πε¬ 
ριβάλλοντος. 

Γιά να πολεμήσει αυτή τήν εσωτερική σκλαβιά, ό 
άνθρωπος δεν έχει επίσης άλλο μέσον από τήν επι¬ 
στήμη τών φυσικών νόμων που διευθύ¬ 
νουν τήν ατομική του έξέλιξη καί τήν ομαδική του, 
καί από τήν έφαρμογή αυτής της επιστήμης τόσον 
εις τήν ατομικήν του ανατροφήν (χάρις εις τήν υγιει¬ 
νή, τή γυμναστική τού σώματός του, τών παθών του, 
τού πνεύματοός του καί της θέλησής του, καί χάρις 
σέ μια μάθηση ορθολογική) όσον εις τήν διαδοχικήν 
αλλαγή τού κοινωνικού καθεστώτος. Διότι όχι μόνον 
ό ίδιος, σαν άτομο, άλλα τό κοινωνικόν του περιβάλ¬ 
λον ολόκληρο, αυτή ή ανθρώπινη κοινωνία της οποίας 
είναι τό άμεσον προϊόν, δεν είναι μέ τή σειρά της, 
τίποτε άλλο από ένα προϊόν της παγκόσμιας καί παν¬ 
τοδύναμης φύσης, έξ ίσου καί κατά τον ίδιο τρόπο 
μέ τις μυρμηγκιές, τις κυψέλες, τις δημοκρατίες τών 
καστόρων καί όλα τά άλλα είδη τών ζωικών συνεται¬ 
ρισμών καί τό ίδιο που αυτοί οί συνεταιρισμοί αναμ¬ 
φισβήτητα σχηματίστηκαν καί ζούν ακόμα σήμερα 
σύμφωνα μέ νόμους φυσικούς πού τούς είναι ίδιάζον-, 
τες, τό ίδιο ή ανθρώπινη κοινωνία, σέ όλες τις φά¬ 
σεις τής ιστορικής της εξέλιξης, υπακούει, χωρίς 
να παίρνει είδηση ή ίδια τού πράγματος, τό συχνότε¬ 
ρο, σέ νόμους πού είναι άλλο τόσο φυσικοί όσον οί 
νόμοι πού διευθύνουν ζοηκούς συνεταιρισμούς, άλλ’ 
από τούς οποίους μέρος τουλάχιστον τής είναι άπο- 
κλειστικώς σύμφυτοι. '() άνθρωπος, από όλη του τή 


28 



φύση τόσον εξωτερική δσο και εσωτερική, δεν είναι 
άλλο άπό ενα ζώο τό όποιο, μόνο χάρη σε μιαν ορ¬ 
γάνωση πιο τέλεια τοϋ εγκεφάλου του, είναι προικι¬ 
σμένο με μια πιο μεγάλη δόση διάνοιας κα'ι συναισθη¬ 
μάτων άπό τά ζώα τών άλλων ειδών. Αφού λοιπόν 
ή βάση τοΰ ανθρώπου, σαν άτομο είναι τελείως ζωι¬ 
κή, εκείνη της ανθρώπινης κοινωνίας δεν μπορεί νά 
είναι άλλο άπό ζωώδης επίσης. Μόνον, επειδή ή διά¬ 
νοια τοΰ άνθρώπου-άτομο είναι προοδευτική, ή οργά¬ 
νωση της κοινωνίας αυτής πρέπει νά είναι επίσης. 
Ή πρόοδος είναι ακριβώς ό φυσικός θεμελιώ¬ 
δης νόμος καί άποκλειστικώς σύμφυτη με τήν ανθρώ¬ 
πινη κοινωνία. 

Άντιδρώντας λοιπόν ενάντια στον εαυτό του 
καί ενάντια στο κοινωνικό του περιβάλλον, τοϋ οποίου 
είναι καθώς τό είπα, τό άμεσον προϊόν, ό άνθρωπος, 
άς μή τό ξεχνάμε ποτέ, δεν κάνει άλλο παρά νά υπα¬ 
κούει ακόμα σε νόμους τής φύσης που τοΰ είναι ίδιοι, 
καί που ενεργούν μέσα του με μιά άλύγιστη καί ακα¬ 
ταμάχητη ανάγκη. Τελευταίο προϊόν τής φύσης απά¬ 
νω στή γή, ό άνθρωπος συνεχίζει, γιά νά πώ έτσι, 
μέ τήν άτομική του καί κοινωνική του εξέλιξη, τό 
έργο της, τή δημιουργία, τήν κίνηση καί τή ζωή. Οί 
σκέψεις του καί οί πράξεις του οί πιο έξυπνες, οί πιο 
άφηρημένες, καί κατά τούτο, οί πιο απομακρυσμένες 
άπό κείνο που κοινώς καλούμε φύση, δεν είναι άλλο 
άπό νέες δημιουργίες της καί εκδηλώσεις. Απέναντι 
αυτής τής παγκόσμιας φύσης, ό άνθρωπος δεν μπο¬ 
ρεί λοιπόν νά έχει καμμιά σχέση εξωτερική μήτε σκλα¬ 
βιάς, μήτε πάλης, διότι φέρνει μέσα του αύτήνε τή 
φύση καί δεν είναι τίποτα έξω άπ’ αυτήν. Αλλά με¬ 
λετώντας τους νόμους της, συνταυτιζόμενος με κά¬ 
ποιο τρόπο μαζύ τους, μεταβάλοντάς τους με ενα τρό¬ 
πο ψυχολογικό, ίδιο στον εγκέφαλό του, σε ιδέες καί 
πεποιθήσεις ανθρώπινες, ελευθερώνεται άπό τό τρι- 

πλό ζυγό που τού επιβάλουν έν πρώτοις ή εξωτερική 
φύση, κατόπιν ή ίδια του φύση ατομική εσωτερική, 
και τέλος ή κοινωνία τής όποιας είναι τό προϊόν. 


"Τστερα απ’ δλα δσα είπα, μοΰ φαίνεται φανερό 
πώς καμμιά επανάσταση εναντίον εκείνου πού ονο¬ 
μάζω ή αΐτιατικότητα (ΟΑυδΑΕΙΤΕ) ή ή παγκό¬ 
σμια φύση δεν είναι δυνατή στον άνθρωπο: τον περι¬ 
κλείει, τον εισχωρεί άλλο τόσο έξω απ’ αυτόν όσο καί 
μέσα του, αποτελεί τό είναι του. Επαναστατώντας 
εναντίον της θά επαναστατούσε εναντίον τού ίδιου 
έαυτού του. 

Είναι φανερό πως είναι αδύνατο στον άνθρω¬ 
πο νά συλλάβει καί μόνον τήν αδύνατη σκέψη ή νά 
αισθανθεί τήν ανάγκη μιας τέτοιας έπανάστασης, ά- 
φού, μή υπάρχοντας εξω άπό τή παγκόσμια φύση 
καί φέροντάς την μέσα του, βρισκόμενος σε κάθε στι¬ 
γμή τού βίου του σε πλήρη ταυτότητα μαζύ της, δεν 
μπορεί νά θεωρηθεί μήτε νά αισθανθεί τον έαυτόν 
του απέναντι της σάν ένα σκλάβο. Τό εναντίον, μι¬ 
λώντας καί οΐκειοποιούμενος, γιά νά πω έτσι ,μέ τή 
σκέψη τούς αιώνιους νόμους αυτής τής φύσης, — 
νόμους πού εκδηλώνονται έξ ίσου καί σε ότι απο¬ 
τελεί τον έξωτερικό του κόσμο καί στην ίδια του ατο¬ 
μική ανάπτυξη: σωματική, πνευματική καί ήθική, — 
είναι πού κατορθώνει νά άποσείσει βαθμηδόν τό ζυγό 
τής εξωτερικής φύσης, εκείνων των φυσικών του α¬ 
τελείων, καί καθώς θά τό δούμε αργότερα, εκείνο 
μιας κοινωνικής οργάνωσης εξουσιαστικά συνταγμέ- 

νης· 

Αλλά τότε πως μπόρεσε νά άναβλύσει μέσα στο 
ανθρώπινο πνεύμα αυτή ή ιστορική σκέψη τού χω¬ 
ρισμού τού πνεύματος άπό τήν ύλη; Πώς ό άνθρωπος 

κατώρθωσε νά συλλάβει αυτή την αδύνατη προσπά¬ 
θεια, τη γελοία, άλλ’ επίσης ιστορική, μιας επανάστα¬ 
σης εναντίον τής φύσης; Αυτή ή σκέψη και αύτή ή 
προσπάθεια είναι σύγχρονες της ιστορικής δημιουρ¬ 
γίας τής ιδέας τοΰ Θεού- υπήρξε τό άναγκαϊο σιηιπέ- 
ρασμά της. Ό άνθρωπος δεν εννόησε στην αρχή με 
τή λέξη «φύση» παρά δ,τι ονομάζουμε φύση εξωτε¬ 
ρική, συμπεριλαμβανομένου τοΰ σώματός του· καί 
εκείνο πού ονομάζουμε ή παγκόσμια φύση, τό ονό¬ 
μασε «Θεός»· άπό τότε οί νόμοι τής φύσης κατέ¬ 
στησαν, δχι νόμοι σύμφυτοι, άλλ’ εκδήλωσες τής 
θείας θέλησης, εντολές τοΰ Θεοΰ, επιβεβλημένες, 
στή φύση καί στον άνθρωπο. Κατόπιν, ό άνθρωπος, 
παίρνοντας τό μέρος αύτοΰ τοΰ Θεοΰ που δημιούρ¬ 
γησε ό ίδιος, εναντίον τής φύσης καί εναντίον τοΰ 


ΣΗΜ. — Τό Ζωϊκότητα καί Άνθρωπό- 
τ η ς, που δημοσιεύσαμε είναι ενα όπλο απόσπασμα άπό ενα 
έργο τοΰ Μπακοόνιν τοΰ έχει σαν τίτλο: ΟΟΝδΙϋΕΒΑ- 
ΤΙΟΝ8 ΡΗΙΕΟδΟΡΗΙΟΙίΕδ 8υΚ ΕΕ ΡΑΝΤΟΜΕ ϋΐ- 
νΐΝ, 8υΗ ΕΕ ΜΟΝϋΕ ΗΕΕΕ ΕΤ δΙΙΚ ΕΉΟΜΜΕ1. 
Ή κεντρική σκέψη όλου αυτού τού έργου είναι ή έξης, όπως 
την εκθέτει, άλλοΰ ό ίδιος δ συγγραφέας: 

«Τρία στοιχεία η, άν θέτε, τρεις θεμέλιες άρχες αποτε¬ 
λούνε τους κύριους όρους όλης τής ανθρώπινης έξέλιξης, στην 
ιστορία, τόσον ατομικής όσο καί ομαδικής: Ιοήάνθρώ- 
πινηζωϊκότητα, 2οήσκέψηκαί3οήέπα- 
ν ά σ τ α σ η. Στη πρώτη άνταποκρίνεται τέλεια, ή ιδιω¬ 
τική καί ή κοινωνική οικονομία* στή δεύ¬ 
τερη ήέπιστήμη' στήν τρίτη ήέλευθερί α». 

Άς σημειώσουμε απλά ότι ή άντίληψη αυτή τής ιστο¬ 
ρίας είναι πολύ πιό πλατυά άπό κείνη τού Κάρλ Μάρξ τήν 
όποιαν άκριβώς ό Μπακουνίν πολεμά σ’ εκείνο που εχει τό άπό- 
λυτο, σαν θεωρία. 

1) Φιλοσοφικές θεωρήσεις γιά τό θείο φάντασμα, τον 
πραγματικό κόσμο καί τον άνθρωπο. 

2) Θεός καί κράτος σελ. 15 έκδ. Διεθν. Βιβλιοθήκης. 

ϊδδιου εαυτού του, κήρυξε την επανάσταση Εναντίον 
της καί θεμελίωσε έτσι την πολιτική του καί κοινω¬ 
νική του σκλαβιά. 

Τέτοιο υπήρξε τδ ιστορικό έργο δλων των θρη¬ 
σκευτικών δογμάτων καί λατρειών. 

Βιογραφιχή σημείωση τού μεταφραστή για τον ΜΠΑΚΟΓ- 
ΝΙΝ*. — Δεν χερνά άχδ την Εδεα μας να συνοψίσουμε σε μια 
μιχρή σελίδα μια ζωή άγωνιστή χαί ηρώα δχως ύχήρξεν ό 
Μχαχουνιν. Αφήνοντας λοιχδν χατά μέρος τδ σχεδόν μ,υθώ- 
δη βίο του, άρχουμε όα στο να χοΰμε, ότι ό Μιχαήλ Μχαχουνιν, 
γεννήθηκε τδ Μάιο τοΰ 1814 στδ Π ριαμουτσίνο, χωριδ τοΰ 
Τβέρ. Μελέτησε τή φιλοσοφία στδ Βερολίνο (1841), χατό- 
χιν μετέβη στδ Παρίσι όχου συνεδέθη με τή Γεωργία Σάνδ 
(χοΰ είτανε έχηρεασμένη άχδ τις ιδέες τοΰ Πιέρ Λερου4) 
χαί μέ τδ Π ρουντόν. Τδ χιδ ενδιαφέρον γεγονδς τής ζωής τοΰ 
Μχαχουνιν είναι ή ρήξη του με τδν Κάρλ Μάρξ, συνέχεια 
τής δχοίας ήταν ή ίδρυση τής Φεδερατιον γυρασσιενσε, 
ή δχοία άχολούθησε τις ιδέες τοΰ Μχαχουνιν χαι ΰχήρξε ή 
χοιτίδα τοΰ άναρχιχοΰ χδμματος, χου άνεχτύχθηχε χυρίως 
στις λατινικές χώρες (Γαλλία, Ιταλία, 'Ιστανία). Ό Μχα- 
χούνιν χέθανε στα 1876 στην Ελβετία. 

Πιστεύουμε χώς για χρώτη φορά δημοσιεύεται μετάφρα¬ 
ση τοΰ Μχαχουνιν ατά έλληνιχά. Τδ δνομά του όμως δέν εί¬ 
ναι έντελώς άγνωστο. Στά 1896 οί αναρχικοί τής Ελλάδας 
είχαν αναγγείλει μιά μετάφραση τοΰ έργου τοΰ Μχαχουνιν: 
«Ό θεδς χαι τδ Κράτος». 


3) Κυκλοφόρησε σέ χειρόγραφο σε μετάφραση Δ. Άρ- 
νέλλου. Γιάν. Κορδάτου «Ίστ. τοΰ Έργ. χινήματος στήν Ελ¬ 
λάδα» σελ. 84. 

4) Πιέρ Λερού* Γάλλος κοινωνιολόγος, σαινσιμονιστής 
(1797-1871). Έζησε έξόριστος άχδ τδ 1851 ώς τδ 1869. 

3) Τοΰ μεταφραστή Γιωργ. Βρισιμιτζάχη. 




{ ΖΩΙΚΟΤΗΤΑ ΚΑΙ ΑΝΘΡΩΠΟΤΗΤΑ 

& \ 

^ Ο άνθρωπος είναι αναγκασμένος να 
!'1 - κατακτήσει την ελευθερία του, η συ- 
’ ντέλεση αυτού του άθλου δεν είναι 
μόνο ένα έργο διανοητικό και ηθικό, 
είναι προπάντων στην τάξη του χρό¬ 
νου όσο και από την άποψη της λογι¬ 
κής μας ανάπτυξης, ένα έργο υλικής 
χειραφέτησης. 


